pythainlp/thaigov-v2-corpus-22032023 huggingface dataset:
วันอาทิตย์ที่ 25 กันยายน 2565
รัฐบาลเดินหน้าให้วัคซีนตามแผนงาน แม้โควิด19 เป็นโรคติดต่อเฝ้าระวังตั้งแต่ 1 ต.ค. ประชาชนสามารถเข้ารับวัคซีนป้องกันโรคในสถานพยาบาล หรือจุดบริการได้โดยไม่มีค่าใช้จ่าย
รัฐบาลเดินหน้าให้วัคซีนตามแผนงานแม้โควิด19 เป็นโรคติดต่อเฝ้าระวังตั้งแต่ 1 ต.ค. ประชาชนสามารถเข้ารับวัคซีนป้องกันโรคในสถานพยาบาล หรือจุดบริการได้โดยไม่มีค่าใช้จ่าย ต.ค.นี้ทยอยฉีดเข็ม 1 ในเด็ก 6 เดือน-4 ปี 5 แสนโดส
วันที่ 25 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่ศูนย์บริหารสถานการณ์โควิด19 หรือ ศบค. ได้มีมติยกเลิกการประกาศสถานการณ์ฉุกเฉิน และกระทรวงสาธารณสุขได้ออกประกาศลดระดับโควิด19 จากโรคติดต่ออันตรายเป็นโรคติดต่อที่ต้องเฝ้าระวัง ตั้งแต่ 1 ต.ค. 2565 เป็นต้นไป รัฐบาลได้จัดเตรียมแนวทางบริหารจัดการในส่วนที่เกี่ยวข้องทั้งการเฝ้าระวัง การรักษาโรค รวมถึงแผนการบริหารจัดการวัคซีนไว้รองรับอย่างชัดเจน
ทั้งนี้ ในส่วนของการให้วัคซีนป้องกันโรคนั้น ยังคงดำเนินไปตามเป้าหมายเดิม คือ ประชาชนที่มีอายุตั้งแต่ 6 เดือนขึ้นไป สามารถเข้ารับบริการวัคซีนได้ตามสถานพยาบาลโดยไม่มีค่าใช้จ่าย ทั้งผู้ที่ยังไม่เคยรับวัคซีน และผู้รับเข็มกระตุ้น ทั้งนี้เพื่อเป็นการสร้างภูมิคุ้มกันให้ประชาชนอย่างต่อเนื่อง โดยปริมาณวัคซีนมีเพียงพอกับความต้องการ ทั้งวัคซีนคงคลังที่สามารถจัดสรรได้ทันที และวัคซีนที่ทำสัญญาไว้แล้วรอการส่งมอบจากผู้ผลิตในระยะต่อไป
น.ส.ไตรศุลี กล่าวว่า สำหรับโครงสร้างการดำเนินงานของการบริหารจัดการวัคซีน ในระยะที่โควิด19 เป็นโรคติดต่อที่ต้องเฝ้าระวัง จะมี 3 ส่วนหลัก ได้แก่ 1) ให้คำแนะนำการใช้วัคซีน จะดำเนินการโดยคณะอนุกรรมการสร้างเสริมภูมิคุ้มกันโรค ภายใต้คณะกรรมการวัคซีนแห่งชาติ 2) การเฝ้าระวังเหตุการณ์ไม่พึงประสงค์ภายหลังได้รับวัคซีน ดำเนินการโดยคณะผู้เชี่ยวชาญพิจารณาเหตุการณ์ไม่พึงประสงค์ภายหลังได้รับการสร้างเสริมภูมิคุ้มกันโรค ซึ่ง 2 ส่วนแรกนี้ดำเนินงานเช่นเดียวกับช่วงที่ยังคงการประกาศสถานการณ์ฉุกเฉิน
3) การจัดหาและการกระจายวัคซีนโควิด19 จากเดิมที่ดำเนินการโดย ศบค. จะเปลี่ยนไปอยู่ในการดูแลของคณะกรรมการวัคซีนแห่งชาติ คณะกรรมการโรคติดต่อแห่งชาติ และจะมีการแต่งตั้งคณะอนุกรรมการจัดหาและกระจายวัคซีนโควิด19 ภายใต้คณะกรรมการโรคติดต่อแห่งชาติต่อไป
น.ส.ไตรศุลี กล่าวว่า สำหรับแผนการให้วัคซีนประชาชนในเดือน ต.ค. 65 มีทั้งสิ้น 7 ล้านโดส ประกอบด้วยเป้าหมาย 4 กลุ่ม ได้แก่ 1) ผู้มีอายุ 18 ปีขึ้นไป ที่ต้องการรับเข็ม 1-2 หรือ เข็มกระตุ้น จำนวน 5 ล้านโดส 2) ผู้ที่อายุ 12-17 ปี ที่ต้องการเข็ม 1-2 หรือเข็มกระตุ้น จำนวน 5 แสนโดส 3)เด็กอายุ 5-11 ปี ที่ต้องการเข็ม 1-2 หรือเข็มกระตุ้น จำนวน 1 ล้านโดส 3) เด็กอายุ 6 เดือน-4 ปี ที่ต้องการรับเข็ม 1 จำนวน 5 แสนโดส และ 4) ผู้ที่เข้าเกณฑ์กลุ่มเสี่ยงและต้องการภูมิคุ้มกันสำเร็จรูป(LAAB) จำนวน 4 หมื่นโดส
“วัคซีนไฟเซอร์ฝาสีแดงเข้มสำหรับหรับเด็กที่มีอายุ 6 เดือนถึง 4 ปี กระทรวงสาธารณสุขจะได้รับมอบจากผู้ผลิตประมาณกลางเดือน ต.ค. จากนั้นจะกระจายผ่านระบบสถานพยาบาลที่คณะกรรมการโรคติดต่อจังหวัดหรือ กทม.กำหนด นอกจากนี้จะมีการประสานความร่วมมือกับ อปท. กระทรวงมหาดไทย หรือหน่วยงานอื่น ๆ ที่เกี่ยวข้อง เพื่อบริการฉีดให้กับศูนย์เด็กเล็ก โดยดำเนินการภายใต้การกำกับของแพทย์” น.ส.ไตรศุลี กล่าว
วันพฤหัสบดีที่ 20 ตุลาคม 2565
​Thailand ready to attend COP 27 during November 3-18, 2022
​Thailand ready to attend COP 27 during November 3-18, 2022
October 19, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting on October 18, 2022, acknowledged Thailand’s position at the 27th session of the United Nations Framework Convention on Climate Change Conference of the Parties (UNFCCC COP 27) and related meetings, to be held during November 3-18, 2022 in Sharm el-Sheikh, South Sinai, Arab Republic of Egypt.
Thailand’s negotiation framework will be in accordance with the principle of the Paris Agreement, and in line with the country’s policy, strategy, and plan on climate change. Thailand has become one of the first Parties that ratified the Paris Agreement, under which a goal is set to limit global warming to no more than 1.5-2 degrees Celsius by 2100. The country was also among the first nations to submit the revised Nationally Determined Contributions (NDC) and the Long-Term Low GHG Emissions Development Strategy (LT-LEDS) to UNFCCC, of which the detail is as follows:
Revisions made on the Long-Term Low GHG Emissions Development Strategy (LT-LEDS) include:
Revise the deadline for greenhouse gas reduction (by 20-25%) from 2030 to 2025 (5 years earlier)
Revise the deadline for reaching carbon neutrality from 2065 to 2050 (15 years earlier)
Revise the deadline for net zero gas emission from 2100 to 2065 (35 years earlier)
Reiterate agendas that Thailand needs assistance and support, especially advanced technology transfer and climate change adaptation and mitigation
The 2nd Updated Nationally Determined Contributions (NDC) saw the revision of short-term goal to be in line with LT-LEDS, which includes reduction of greenhouse gas emissions by 30-40% from the projected business-as-usual (BAU) level by 2030, among others.
Thailand’s negotiation principle at COP27 will be on the basis of fairness, taking into account different capacity of member countries, sustainable development, poverty eradication, and non-discrimination. It is also important that the developed countries play a leading role in continually reducing GHG emission.
According to the Government Spokesperson, the Thai delegation at COP27 and related meetings will be led by Minister of Natural Resources and Environment Varawut Silpa-archa, Permanent Secretary to Ministry of Natural Resources and Environment, and chiefs of concerned agencies. The Prime Minister believes that a unified effort of all countries, regardless of status and development level, would successfully better the global environment.
วันพุธที่ 12 ตุลาคม 2565
สรรพสามิตออกมาตรการให้ความช่วยเหลือผู้เสียภาษีที่อยู่ในพื้นที่ประสบอุทกภัย
ด้วยสถานการณ์มรสุมตะวันตกเฉียงใต้ที่พัดปกคลุมประเทศไทยรวมถึงพายุโนรู (NORU) ทำให้มีฝนตกหนักอย่างต่อเนื่องในทั่วทุกภูมิภาคของประเทศ กรมสรรพสามิตจึงได้ออกมาตรการให้ความช่วยเหลือด้วยการขยายกำหนดเวลาการยื่นแบบรายการภาษีและการชำระภาษี
ดร. เอกนิติ นิติทัณฑ์ประภาศ อธิบดีกรมสรรพสามิต เปิดเผยว่า ด้วยสถานการณ์มรสุมตะวันตกเฉียงใต้ที่พัดปกคลุมประเทศไทยรวมถึงพายุโนรู (NORU) ทำให้มีฝนตกหนักอย่างต่อเนื่องในทั่วทุกภูมิภาคของประเทศ จนเกิดอุทกภัยเป็นวงกว้างโดยมีพื้นที่ประสบสาธารณภัยอย่างน้อย 26 จังหวัดทั่วประเทศในขณะนี้ ซึ่งส่งผลให้ผู้ประกอบอุตสาหกรรมและผู้ประกอบกิจการสถานบริการที่อยู่ในพื้นที่ที่ประสบอุทกภัยบางรายจำเป็นต้องหยุดกิจการเป็นการชั่วคราว ดังนั้นเพื่อเป็นการบรรเทาผลกระทบให้แก่ผู้ประกอบอุตสาหกรรมและผู้ประกอบกิจการสถานบริการดังกล่าว กรมสรรพสามิตจึงได้ออกมาตรการให้ความช่วยเหลือด้วยการขยายกำหนดเวลาการยื่นแบบรายการภาษีและการชำระภาษี รวมถึงการยื่นงบเดือน โดยมีรายละเอียดดังนี้
1. ขยายกำหนดเวลาการยื่นแบบรายการภาษีและชำระภาษีตามพระราชบัญญัติภาษีสรรพสามิต พ.ศ. 2560 แก่ผู้ประกอบอุตสาหกรรมและผู้ประกอบกิจการสถานบริการที่โรงอุตสาหกรรมคลังสินค้าทัณฑ์บน หรือสถานบริการแล้วแต่กรณี ตั้งอยู่ในจังหวัดที่มีการประกาศให้เป็นเขตพื้นที่ประสบสาธารณภัย (อุทกภัย) ในช่วงตั้งแต่วันที่ 28 กันยายน 2565 ถึงวันที่31 ตุลาคม 2565 สำหรับกรณีที่จะต้องยื่นแบบรายการภาษีและชำระภาษีตั้งแต่วันที่ 11 ตุลาคม 2565 ถึงวันที่ 31 ตุลาคม 2565 ออกไปเป็นภายในวันที่ 15 พฤศจิกายน 2565
2. ขยายกำหนดเวลาการยื่นงบเดือน ตามมาตรา 118 แห่งพระราชบัญญัติภาษีสรรพสามิต พ.ศ. 2560 แก่ผู้ประกอบอุตสาหกรรมและผู้ประกอบกิจการสถานบริการที่โรงอุตสาหกรรมคลังสินค้าทัณฑ์บน หรือสถานบริการแล้วแต่กรณี ตั้งอยู่ในจังหวัดที่มีการประกาศให้เป็นเขตพื้นที่ประสบสาธารณภัย (อุทกภัย)ที่ต้องยื่นงบเดือนภายในเดือนตุลาคม 2565 ออกไปเป็นภายในวันที่ 15 พฤศจิกายน 2565
ดร. เอกนิติ นิติทัณฑ์ประภาศ กล่าวต่อว่า การดำเนินมาตรการดังกล่าวนี้กรมสรรพสามิตมุ่งหวังที่จะช่วยบรรเทาภาระและความเดือดร้อนให้กับผู้ประกอบอุตสาหกรรมและผู้ประกอบกิจการสถานบริการที่ได้รับผลกระทบที่ประสบอุทกภัยในครั้งนี้
https://webdev.excise.go.th/act2560/suppress-news/42-2565/870-47
วันอังคารที่ 25 ตุลาคม 2565
ครม. อนุมัติแผนกู้เงิน และแผนชำระหนี้ของสำนักงานกองทุนน้ำมันเชื้อเพลิง ย้ำเป็นการอนุมัติแผนฯในรายละเอียด ตามกรอบที่ครม. เคยเห็นชอบแล้วก่อนหน้านี้ เพื่อรักษาเสถียรภาพราคาน้ำมัน
ครม. อนุมัติแผนกู้เงิน และแผนชำระหนี้ของสำนักงานกองทุนน้ำมันเชื้อเพลิง ย้ำเป็นการอนุมัติแผนฯในรายละเอียด ตามกรอบที่ครม. เคยเห็นชอบแล้วก่อนหน้านี้ เพื่อรักษาเสถียรภาพราคาน้ำมันเชื้อเพลิงภายในประเทศ บรรเทาผลกระทบต่อค่าครองชีพของประชาชน
วันที่ 25 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงคณะรัฐมนตรีมีมติอนุมัติแผนการกู้เงิน แผนการใช้จ่ายเงินกู้ และแผนการชำระหนี้ของการกู้ยืมเงิน โดยสำนักงานกองทุนน้ำมันเชื้อเพลิง ในวงเงิน 150,000 ล้านบาท พร้อมมอบให้คณะกรรมการบริหารกองทุนน้ำมันเชื้อเพลิง สามารถพิจารณาปรับแผนการกู้เงิน และแผนการใช้จ่ายเงินกู้ และแผนการชำระหนี้ตามความเหมาะสมเพื่อให้สอดคล้องกับสถานการณ์ราคาน้ำมันเชื้อเพลิง ฐานะการเงินของกองทุน หรือสภาวะตลาดเงินในช่วงเวลานั้นๆ โดยจะต้องสอดคล้องกับแผนการบริหารจัดการหนี้สาธารณะด้วย
สำนักงานกองทุนน้ำมันเชื้อเพลิงได้เสนอแผนการกู้เงิน แผนการใช้จ่ายเงินกู้ และแผนการชำระหนี้ของการกู้ยืมเงิน โดยตามหลักเกณฑ์การกู้ยืมเงินของสำนักงานที่คณะรัฐมนตรีเห็นชอบแล้ว เมื่อวันที่ 16 สิงหาคม 2565 โดยจะทยอยกู้เงินจำนวน 8 ครั้ง วงเงินทั้งสิ้น 150,000 ล้านบาท ประกอบด้วย
ส่วนที่ 1 (กู้ยืม ครั้งที่ 1-2) วงเงิน 30,000 ล้านบาท ตามแผนการบริหารหนี้สาธารณะประจำปีงบประมาณ 2566 โดยแผนการใช้จ่ายเงินกู้ จะทยอยใช้จ่ายเงินกู้ตั้งแต่เดือนธันวาคม 2565 - กุมภาพันธ์ 2566 และจะทยอยชำระหนี้ได้ตั้งแต่เดือนสิงหาคม 2566 และชำระหนี้ครบภายในเดือนกุมภาพันธ์ 2568
ส่วนที่ 2 (กู้ยืม ครั้งที่ 3-8) วงเงิน 120,000 ล้านบาท ทยอยดำเนินการทั้งหมด 6 ครั้ง (วงเงินที่ 3-8) โดยแผนการใช้จ่ายเงินกู้ ทยอยใช้เงินกู้ (เบิกเงินกู้) ตั้งแต่เดือนกุมภาพันธ์ - กรกฎาคม 2566 และทยอยชำระหนี้ได้ตั้งแต่เดือนกุมภาพันธ์ 2568 และชำระหนี้ครบภายในเดือนตุลาคม 2572
โดยการชำระหนี้การกู้ยืมเงิน 150,000 ล้านบาท จะมีแหล่งชำระคืนจากเงินกองทุนน้ำมันเชื้อเพลิง จากการประมาณการกระแสเงินสด ซึ่งจะสามารถชำระหนี้ได้ครบถ้วนภายใน 7 ปี โดยจะทยอยชำระหนี้คืนได้ตั้งแต่เดือนสิงหาคม 2566 และชำระหนี้ครบถ้วนภายในเดือนตุลาคม 2572
ทั้งนี้ ณ วันที่ 16 ตุลาคม 2565 กองทุนน้ำมันเชื้อเพลิงมีสถานะติดลบ 125,690 ล้านบาท อย่างไรก็ตาม วิกฤตการณ์ด้านน้ำมันเชื้อเพลิงจากสงครามระหว่างรัสเซียและยูเครนที่ยังคงยึดเยื้ออันส่งผลกระทบให้ในช่วงพฤศจิกายน 2565 - กุมภาพันธ์ 2566 ราคาน้ำมันเชื้อเพลิงตลาดโลกยังคงอยู่ในระดับสูงและมีความผันผวน ซึ่งจะส่งผลกระทบต่อราคาสินค้าอุปโภคบริโภค ประกอบกับประชาชนยังได้รับความเดือดร้อนจากผลกระทบของการแพร่ระบาดโรคโควิด-19 และปัญหาอุทกภัย รัฐบาลจึงเห็นถึงความจำเป็นจะต้องดำเนินมาตรการรักษาเสถียรภาพราคาน้ำมันเชื้อเพลิงภายในประเทศให้อยู่ในระดับที่เหมาะสม เพื่อบรรเทาผลกระทบต่อค่าครองชีพของประชาชน ส่งผลให้กองทุนมีรายจ่ายมากกว่ารายรับ โดย ณ วันที่ 20 ตุลาคม 2565 นี้มีรายจ่ายสุทธิประมาณ 222 ล้านบาทต่อวัน หรือประมาณ 6,882 ล้านบาทต่อเดือน
วันอังคารที่ 20 กันยายน 2565
​ครม.เห็นชอบแก้กฎ ก.พ. “เพิ่มโรคจิตหรือโรคอารมณ์ผิดปกติ” เป็นลักษณะต้องห้ามของผู้ที่จะรับราชการพลเรือน
​ครม.เห็นชอบแก้กฎ ก.พ. “เพิ่มโรคจิตหรือโรคอารมณ์ผิดปกติ” เป็นลักษณะต้องห้ามของผู้ที่จะรับราชการพลเรือน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 20 กันยายน 2565 ว่า ครม.เห็นชอบร่างกฎ ก.พ. ว่าด้วยโรค พ.ศ. .... ตามที่สำนักงานคณะกรรมการข้าราชการพลเรือน (สำนักงาน ก.พ.) เสนอ ร่างกฎ ก.พ. ว่าด้วยโรคฉบับนี้ เป็นการปรับปรุงกฎ ก.พ. ว่าด้วยโรค พ.ศ.2553 ที่กำหนดลักษณะต้องห้ามสำหรับผู้ที่จะเข้ารับราชการเป็นข้าราชการพลเรือน ในการแก้ไขครั้งนี้ ได้ยกเลิก “โรควัณโรคในระยะแพร่กระจายเชื้อ” ออกจากลักษณะต้องห้ามของผู้ที่จะเข้ารับราชการพลเรือน เนื่องจากโรควัณโรคมีแนวโน้มที่ลดลงและใช้เวลาในการรักษาประมาณ 2 สัปดาห์ ก็สามารถหายได้ พร้อมกันนี้ ได้เพิ่มโรคจิต (Psychosis) หรือโรคอารมณ์ผิดปกติ (Mood Disorders) ที่มีอาการเด่นชัดรุนแรงหรือเรื้อรังและเป็นอุปสรรคต่อการปฏิบัติงานในหน้าที่ เป็นลักษณะต้องห้ามด้วย ส่วนโรคอื่นๆ ยังคงกำหนดเป็นลักษณะต้องห้ามตามเดิม ได้แก่ 1.โรคเท้าช้างในระยะที่ปรากฏอาการเป็นที่รังเกียจแก่สังคม 2.โรคติดยาเสพติดให้โทษ 3.โรคพิษสุราเรื้อรัง และ 4.โรคติดต่อร้ายแรงหรือโรคเรื้อรัง ที่ปรากฏอาการเด่นชัดหรือรุนแรงและเป็นอุปสรรคต่อการปฏิบัติงานในหน้าที่ ทั้งนี้ มีผลนับตั้งแต่วันที่ประกาศในราชกิจจานุเบกษา
วันศุกร์ที่ 23 กันยายน 2565
อนุมัติ 212 ล้าน ดึงภาพยนตร์ต่างชาติ ถ่ายทำในไทย ลงทุน 50 ล้านบาทขึ้นไป ได้เงินคืน 15 - 20% สร้างรายได้เข้าไทยทวีคูณ 2,384 ล้านบาท
.....
ครม. (20 ก.ย. 65) อนุมัติงบ 212 ล้านบาท สำหรับ ดำเนินมาตรการส่งเสริมการถ่ายทำภาพยนตร์ต่างประเทศในไทย จำนวน 6 เรื่อง โดยจ่ายเป็นสิทธิประโยชน์ในรูปแบบการคืนเงิน Cash Rebate 15 - 20% แก่ผู้สร้างภาพยนตร์ที่เข้ามาลงทุนในไทยตั้งแต่ 50 ล้านบาทขึ้นไป ได้แก่ ภาพยนตร์จากสหรัฐฯ 4 เรื่อง ฝรั่งเศส 1 เรื่อง และสิงคโปร์ 1 เรื่อง มีการนำเงินมาใช้จ่ายในไทย 1,193.84 ล้านบาท เกิดการจ้างงาน 12,000 คน สร้างรายได้หมุนเวียนแก่เศรษฐกิจไทยทวีคูณ รวม 2,384 ล้านบาท
.
มาตรการส่งเสริมการถ่ายทำภาพยนตร์ต่างประเทศในไทย ดำเนินการมาตั้งแต่ปี 2560 ดึงดูดให้ผู้สร้างภาพยนตร์จากต่างประเทศมาถ่ายทำในไทยแล้ว 43 เรื่อง สร้างรายได้หมุนเวียนราว 8,560 ล้านบาทกระจายไปในพื้นที่ต่าง ๆ ที่ใช้เป็นสถานที่ถ่ายทำทั่วประเทศไทย นับว่าเป็นมาตรการที่เป็นประโยชน์และคุ้มค่า
.
อ่านเพิ่มเติม คลิก >>https://www.thaigov.go.th/news/contents/details/59465
#ไทยคู่ฟ้า#ร่วมต้านโควิด19
-------------------
วันเสาร์ที่ 17 กันยายน 2565
รัฐบาลเดินหน้าตามเป้าหมายการเป็นกลางทางคาร์บอน ร่วมยกระดับให้ภาคเอกชน โดยเฉพาะภาคอุตสาหกรรมและภาคบริการ มุ่งสู่ความเป็นมิตรต่อสิ่งแวดล้อมอย่างสมดุล ยั่งยืน
รัฐบาลเดินหน้าตามเป้าหมายการเป็นกลางทางคาร์บอน ร่วมยกระดับให้ภาคเอกชน โดยเฉพาะภาคอุตสาหกรรมและภาคบริการ มุ่งสู่ความเป็นมิตรต่อสิ่งแวดล้อมอย่างสมดุล ยั่งยืน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่า ไทยเร่งเดินหน้าตามเป้าหมายที่ประกาศไว้ ได้แก่ การเป็นกลางทางคาร์บอน (Carbon Neutrality) ในปี 2050 และการปล่อยก๊าซเรือนกระจกสุทธิเป็นศูนย์ (Net Zero Emission) ภายในปี 2065 ทั้งนี้ รัฐบาลเร่งผลักดันนโยบายให้ภาคอุตสาหกรรมและภาคบริการของไทยดำเนินการในลักษณะที่เป็นมิตรต่อสิ่งแวดล้อม และให้เติบโตอย่างยั่งยืนมากยิ่งขึ้น
โฆษกประจำสำนักนายกรัฐมนตรี เปิดเผยว่า รัฐบาลโดยกระทรวงการคลังอยู่ระหว่างการศึกษาแนวทางการจัดเก็บภาษีคาร์บอน (Carbon Tax) ในกลุ่มสินค้าและบริการที่มีการปล่อยก๊าซเรือนกระจก หรือก๊าซคาร์บอนไดออกไซด์ในปริมาณสูง พร้อมตั้งเป้าหมายทำการศึกษาให้แล้วเสร็จ และกำหนดให้มีความชัดเจนในแนวทางและอัตราภาษีภายในปี 2566
โดยกรมสรรพสามิตจะได้ศึกษาแนวทางในการจัดเก็บภาษีคาร์บอนอย่างชัดเจน ให้เป็นไปตามแนวปฏิบัติสากล ซึ่งในเบื้องต้น เพื่อให้เป็นไปตามเป้าหมายในการเป็นกลางทางคาร์บอน และเพื่อช่วยลดการปล่อยก๊าซคาร์บอนไดออกไซด์ ตั้งแต่ขั้นตอนการผลิตสินค้า และช่วยส่งเสริมให้มีการใช้วัตถุดิบทางการเกษตรเพิ่มขึ้น กรมสรรพสามิตสนับสนุนให้นำเอทานอลบริสุทธิ์มาใช้
“ปัจจุบันนี้ ทุกประเทศให้ความสำคัญกับปัญหาสิ่งแวดล้อม เนื่องจากภาวะโลกร้อนที่ส่งผลกระทบไปทั่วโลก จึงเป็นความท้าทายอย่างยิ่ง ที่ทุกประเทศต้องร่วมกันแก้ไขปัญหา การใช้มาตรการทางภาษีถือเป็นหนึ่งในตัวขับเคลื่อน และจูงใจให้ภาคอุตสาหกรรม หันมาเพิ่มประสิทธิภาพการใช้พลังงานทดแทนมากขึ้น ซึ่งนอกจากจะช่วยลดต้นทุนในการดำเนินกิจกรรมของภาคอุตสาหกรรม ยังช่วยให้ผู้บริโภคลดการบริโภคสินค้าที่เป็นอันตรายต่อสุขภาพ และสนับสนุนให้ภาคเอกชนรักษาสิ่งแวดล้อมได้อย่างยั่งยืนตามเป้าหมายของไทย ด้วยนโยบายการเป็นกลางทางคาร์บอน (Carbon Neutrality) ในปี 2050 และปล่อยก๊าซเรือนกระจกสุทธิเป็นศูนย์ (Net Zero Emission) ภายในปี 2065 อีกด้วย" นายอนุชา ฯ กล่าว
วันอังคารที่ 20 กันยายน 2565
กระทรวงพาณิชย์จับมือแพลทฟอร์มดัง ดันผู้ประกอบการรายย่อยกว่า 50,000 ราย ขายออนไลน์เน้นตลาดต่างประเทศ สร้างมูลค่ากว่า 300 ล้านบาทใน 3 ปี
กระทรวงพาณิชย์จับมือแพลทฟอร์มดัง ดันผู้ประกอบการรายย่อยกว่า 50,000 ราย ขายออนไลน์เน้นตลาดต่างประเทศ สร้างมูลค่ากว่า 300 ล้านบาทใน 3 ปี
วันที่ 20 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลให้ความสำคัญกับนโยบายการพัฒนาขับเคลื่อนธุรกิจออนไลน์ รวมถึงกระตุ้นและส่งเสริมให้ทุกภาคส่วนยอมรับ เร่งปรับใช้พาณิชย์อิเล็กทรอนิกส์ (e-Commerce) ให้เกิดประโยชน์ ซึ่งถือเป็นกลไกสำคัญประการหนึ่งในการขับเคลื่อนการเจริญเติบโตทางเศรษฐกิจของประเทศ ทั้งในปัจจุบันและในอนาคต ให้สอดคล้องกับการเปลี่ยนแปลงพฤติกรรมผู้บริโภคที่ต้องการความสะดวกสบายมากขึ้น
นางสาวรัชดาฯ กล่าวว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์กระทรวงพาณิชย์ สานต่อนโยบายรัฐบาลเร่งผลักดันภาคการส่งออก กระตุ้นให้ผู้ประกอบการในทุกระดับก้าวสู่การค้าออนไลน์มากยิ่งขึ้น โดยเฉพาะผู้ประกอบการรายย่อยซึ่งเป็นกลุ่มเป้าหมายหลักที่กระทรวงพาณิชย์ให้ความสำคัญเป็นอย่างมาก
จึงได้ร่วมมือกับแพลตฟอร์มช้อปปี้ที่เป็นแพลตฟอร์มชั้นนำในภูมิภาคึ ผลักดันให้ผู้ประกอบการรายย่อยของไทยสามารถส่งออกสินค้าไทยผ่านช่องทางอีคอมเมิร์ซของช้อปปี้ โดยผู้ประกอบการเปิดเพียงแค่ 1 ร้านค้าบนช้อปปี้ประเทศไทย จะสามารถขายสู่ 3 ประเทศ คือ มาเลเซีย สิงคโปร์ และฟิลิปปินส์ หวังมุ่งยกระดับศักยภาพผู้ประกอบการไทย เพิ่มการรับรู้และโอกาสการเข้าถึงสินค้าไทย และการช่วยขับเคลื่อนเศรษฐกิจของประเทศอย่างมีประสิทธิภาพ โดยร้านค้าที่เข้าร่วมโปรแกรม “Shopee International Platform (SIP)” จะได้รับการสนับสนุนจากช้อปปี้ในด้านการจัดการร้านค้า เช่น การสร้างร้านค้าในต่างประเทศ การจัดการสินค้าและสต็อก การแชทกับผู้ซื้อ และการจัดส่งไปต่างประเทศ โดยไม่ต้องเสียค่าธรรมเนียมใดๆ ผู้ที่สนใจเข้าร่วมโปรแกรม “Shopee International Platform (SIP)” สามารถศึกษารายละเอียดเพิ่มเติมได้ที่นี่ https://seller.shopee.co.th/edu/article/12122
นางสาวรัชดาฯ ยังได้กล่าวถึงความคืบหน้าการค้าออนไลน์ผ่านระบบอีคอมเมิร์ชว่า ปัจจุบันกรมส่งเสริมการค้าระหว่างประเทศได้โปรโมทร้านค้าของผู้ประกอบการผ่านแคมเปญ “TOPTHAI” หรือ “หน้าร้านค้าออนไลน์ของกรมฯ” ที่ประเทศมาเลเซีย เพื่อสร้างความโดดเด่นให้กับสินค้าไทยท่ามกลางสินค้านานาชาติ รวมทั้ง จัดกิจกรรมส่งเสริมการขายเพื่อกระตุ้นความต้องการซื้อและนำมาสู่ยอดขายสินค้าของผู้ประกอบการไทย โดยมีแคมเปญที่หลากหลาย ทั้งนี้ กระทรวงฯ ตั้งเป้าหมายว่า จะสามารถผลักดันให้ผู้ประกอบการชาวไทย โดยเฉพาะรายย่อยกว่า 50,000 ราย ให้สามารถขึ้นขายบนแพลตฟอร์มช้อปปี้ เพื่อสร้างยอดขายกว่า 300 ล้านบาท ภายในระยะเวลา 3 ปี สำหรับผู้สนใจสามารถติดต่อสอบถามข้อมูลเพิ่มเติมได้ที่ กรมส่งเสริมการค้าระหว่างประเทศ (DITP) กระทรวงพาณิชย์ www.ditp.go.th หรือสายด่วนการค้าระหว่างประเทศ โทร 1169
วันจันทร์ที่ 3 ตุลาคม 2565
กสร. ห่วงสถานการณ์น้ำท่วม วอน นายจ้าง ลูกจ้าง จับมือฝ่าวิกฤตร่วมกัน
กรมสวัสดิการและคุ้มครองแรงงาน (กสร.) ห่วงใยสถานการณ์อุทกภัย ขอความร่วมมือนายจ้าง ลูกจ้าง ร่วมกันแก้ไขปัญหาตามประกาศ เรื่อง ขอความร่วมมือช่วยเหลือลูกจ้างที่ได้รับผลกระทบและเดือดร้อนจากภัยธรรมชาติ
กรมสวัสดิการและคุ้มครองแรงงาน (กสร.) ห่วงใยสถานการณ์อุทกภัย ขอความร่วมมือนายจ้าง ลูกจ้าง ร่วมกันแก้ไขปัญหาตามประกาศ เรื่อง ขอความร่วมมือช่วยเหลือลูกจ้างที่ได้รับผลกระทบและเดือดร้อนจากภัยธรรมชาติ และนำมาตรการด้านความปลอดภัยในสถานประกอบกิจการเพื่อรับมือกับปัญหาอุทกภัย มาใช้ด้วยความเห็นอกเห็นใจซึ่งกันและกัน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า ด้วยสถานการณ์ที่เกิดจากร่องมรสุมพาดผ่านภาคเหนือตอนล่าง ภาคกลางและภาคตะวันออก ประกอบกับมรสุมตะวันตกเฉียงใต้ที่พัดปกคลุมภาคใต้ ทำให้ประเทศไทยมีฝนตกหนักถึงหนักมากกับมีลมกรรโชกแรง ส่งผลให้เกิดน้ำท่วมฉับพลัน น้ำป่าไหลหลากในหลายพื้นที่ ซึ่งนายสุชาติ ชมกลิ่น รัฐมนตรีว่าการกระทรวงแรงงาน ได้แสดงความห่วงใยต่อลูกจ้าง นายจ้าง เจ้าของสถานประกอบกิจการที่ได้รับผลกระทบจากสถานการณ์ดังกล่าว จึงสั่งการให้กรมสวัสดิการและคุ้มครองแรงงาน (กสร.) ออกประกาศ เรื่อง ขอความร่วมมือช่วยเหลือลูกจ้างที่ได้รับผลกระทบและเดือดร้อนจากภัยธรรมชาติ ลงวันที่ 28 กันยายน พ.ศ. 2565 โดยขอความร่วมมือให้นายจ้าง ลูกจ้าง และผู้เกี่ยวข้องดำเนินการตามประกาศ อาทิ 1.กรณีที่อยู่อาศัยของลูกจ้างได้รับผลกระทบจากภัยธรรมชาติเป็นเหตุให้เดินทางไปทำงานไม่ได้ หรือมาทำงานสาย ขอความร่วมมือนายจ้างให้ลูกจ้างหยุดงานโดยไม่ถือเป็นวันลาหรือเป็นความผิดต่อข้อบังคับเกี่ยวกับการทำงาน ระเบียบหรือคำสั่งของนายจ้าง 2.ขอให้นายจ้างจัดทำแผนฉุกเฉินกรณีเกิดภัยธรรมชาติ เพื่อเตรียมความพร้อมในการเผชิญและแก้ไขสถานการณ์ บรรเทาความเดือดร้อนและความสูญเสีย 3.ขอให้คณะกรรมการความปลอดภัย อาชีวอนามัย และสภาพแวดล้อมในการทำงาน ของสถานประกอบกิจการ เจ้าหน้าที่ความปลอดภัยในการทำงานปฏิบัติตามแผนฉุกเฉิน ตรวจสอบเกี่ยวกับไฟฟ้า เครื่องจักร อาคารสถานที่ ในสถานประกอบกิจการเพื่อป้องกันไม่ให้เกิดภยันตราย เป็นต้น
นายนิยมฯ กล่าวเพิ่มเติมว่า ประกาศดังกล่าว มีวัตถุประสงค์เพื่อให้นายจ้าง ลูกจ้างร่วมมือกันในการแก้ไขปัญหาในภาวะวิกฤตด้วยความเห็นอกเห็นใจกัน พร้อมทั้งนำมาตรการด้านความปลอดภัยในสถานประกอบกิจการเพื่อรับมือกับปัญหาอุทกภัย 3 ระยะ มาใช้ เพื่อให้ปัญหาอุปสรรคต่างๆ คลี่คลายและผ่านพ้นไปด้วยดี ทั้งนี้ ตนได้กำชับให้เจ้าหน้าที่ของกรมสวัสดิการและคุ้มครองแรงงานในพื้นที่ที่ประสบภัย เร่งประชาสัมพันธ์สร้างความเข้าใจกับนายจ้างและลูกจ้างที่ได้รับผลกระทบจากสถานการณ์ดังกล่าว รวมทั้งให้ความช่วยเหลืออย่างเต็มที่ หากนายจ้างหรือเจ้าของสถานประกอบกิจการ ลูกจ้าง มีข้อสงสัยสามารถสอบถามเพิ่มเติมได้ที่ โทรสายด่วน 1506 กด 3 หรือ 1546
วันพุธที่ 2 พฤศจิกายน 2565
ดีอีเอส รับโล่ประกาศเกียรติคุณหน่วยงานหลักในการขับเคลื่อนประเทศไทยสู่ยุคเศรษฐกิจดิจิทัล
ดีอีเอส รับโล่ประกาศเกียรติคุณหน่วยงานหลักในการขับเคลื่อนประเทศไทยสู่ยุคเศรษฐกิจดิจิทัล
วันนี้ (2 พฤศจิกายน 2565) นางสาวกัลยา ชินาธิวร รักษาการในตำแหน่งที่ปรึกษาด้านต่างประเทศ สำนักงานปลัดกระทรวงดิจิทัลเพื่อเศรษฐกิจและสังคม เป็นผู้แทนกระทรวงฯ เข้ารับโล่ประกาศเกียรติคุณในงาน InfoComm Southeast Asia 2022 (IFSEA) ซึ่งจัดโดย บริษัท เอ็กซ์โปอินเตอร์ จำกัด The AudioVisual and Integrated Experience Association (AVIXA™) InfoCommAsia Pte Ltd และสำนักงานส่งเสริมการจัดการประชุมและนิทรรศการ (องค์การมหาชน) ในฐานะที่กระทรวงฯ เป็นหน่วยงานหลักในการขับเคลื่อนประเทศไทย สู่ยุคเศรษฐกิจดิจิทัล โดยมีหน่วยงานภาครัฐ ภาคเอกชน และสมาคมต่างประเทศจากภูมิภาคเอเชียตะวันออกเฉียงใต้ เข้าร่วมในพิธีดังกล่าวด้วย
งาน InfoComm Southeast Asia 2022 (IFSEA) จัดขึ้นระหว่างวันที่ 2 - 4 พฤศจิกายน 2565 ณ ศูนย์นิทรรศการและการประชุมไบเทค กรุงเทพฯ
****************************
วันศุกร์ที่ 28 ตุลาคม 2565
ก.อุตสาหกรรม รวมใจลำเลียงเครื่องอุปโภคบริโภค เร่งเยียวยาผู้ประสบอุทกภัยน้ำท่วม
ก.อุตสาหกรรม รวมใจลำเลียงเครื่องอุปโภคบริโภค เร่งเยียวยาผู้ประสบอุทกภัยน้ำท่วม
(วันที่ 27 ตุลาคม 2565) นายจุลพงษ์ ทวีศรี รองปลัดกระทรวงอุตสาหกรรม รักษาราชการแทนอธิบดีกรมโรงงานอุตสาหกรรม พร้อมด้วย นายใบน้อย สุวรรณชาตรี ผู้ตรวจราชการกระทรวงอุตสาหกรรม รักษาราชการแทนอธิบดีกรมส่งเสริมอุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และผู้บริหารกระทรวงอุตสาหกรรม เข้ารับมอบสิ่งของอุปโภค บริโภค และของใช้ที่จำเป็น โดยได้รับการสนับสนุนจากสหพันธ์สมาคมผู้ประกอบการไทย (FA SME) สมาคมการค้าส่งเสริมพัฒนาผู้ประกอบการไทยกรุงเทพและปริมณฑล รวมถึงหน่วยงานภาคเอกชน เพื่อนำไปช่วยเหลือและบรรเทาความเดือดร้อนในเบื้องต้น ให้กับผู้ประสบอุทกภัยน้ำท่วม ณ ห้องนิทรรศการ ชั้น 1 อาคารกรมส่งเสริมอุตสาหกรรม เพื่อเตรียมนำไปช่วยเหลือผู้ประสบภัยน้ำท่วมโดยเร่งด่วน
โอกาสนี้ ข้าราชการ พนักงาน และเจ้าหน้าที่กระทรวงอุตสาหกรรม พร้อมใจกันลำเลียงถุงยังชีพเพื่อนำไปช่วยเหลือให้กับผู้ประสบอุทกภัยน้ำท่วมเป็นการด่วนต่อไป
วันพุธที่ 19 ตุลาคม 2565
“ปลัดฯ ณัฐพล" ระดมทีมหารือเตรียมงานจำหน่ายสินค้าทั่วกรุง
“ปลัดฯ ณัฐพล" ระดมทีมหารือเตรียมงานจำหน่ายสินค้าทั่วกรุง
วันนี้ (18 ตุลาคม 2565) เวลา 15.30 น. ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมเพื่อหารือการเตรียมงานจำหน่ายสินค้าทั่วกรุงเทพฯ ให้กับผู้ประกอบการที่ได้รับบริการจากกองทุนพัฒนาเอสเอ็มอีตามแนวประชารัฐ และเงินทุนหมุนเวียนฯ กรมส่งเสริมอุตสาหกรรม รวมจำนวนกว่า 250 ราย ซึ่งที่ประชุมได้มีการกำหนดรูปแบบการจัดงาน สถานที่ แนวทางการประชาสัมพันธ์ และการคัดเลือกผู้ประกอบการมาร่วมออกบูทจำหน่ายสินค้า โดยกำหนดจัดขึ้นจำนวน 5 ครั้ง ได้แก่ เซ็นทรัลพระราม 2 เซ็นทรัลเวสต์เกต เซ็นทรัลบางนา MBK มาบุญครอง และเซ็นทรัลลาดพร้าว ระหว่างเดือนพฤศจิกายน – ธันวาคม 2565
โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม ผู้อำนวยการสำนักงานกองทุนพัฒนาเอสเอ็มอีตามแนวประชารัฐ นายใบน้อย สุวรรณชาตรี ผู้ตรวจราชการกระทรวงอุตสาหกรรม รักษาราชการแทนอธิบดีกรมส่งเสริมอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม ร่วมหารือ ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันอังคารที่ 30 สิงหาคม 2565
​รองนายกฯ รักษาราชการแทนนายกฯ พลเอก ประวิตรฯ หารือ รมว.กลาโหม มาเลเซีย พร้อมส่งเสริมความมั่นคงระหว่างกันเพื่อประโยชน์แก่ประชาชนของทั้งสองประเทศ
​รองนายกฯ รักษาราชการแทนนายกฯ พลเอก ประวิตรฯ หารือ รมว.กลาโหม มาเลเซีย พร้อมส่งเสริมความมั่นคงระหว่างกันเพื่อประโยชน์แก่ประชาชนของทั้งสองประเทศ
วันนี้ (วันอังคารที่ 30 สิงหาคม 2565) เวลา 15.00 น. ณ ห้องรับรอง 1 ตึกบัญชาการ 1 ทำเนียบรัฐบาล ดาโต๊ะ ซรี ฮิชามมุดดิน บิน ตุน ฮุสเซน (YB Dato’Seri Hishammuddin binTun Hussein) รัฐมนตรีว่าการกระทรวงกลาโหมมาเลเซีย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ในโอกาสเยือนประเทศไทยเพื่อเข้าร่วมงานนิทรรศการอุปกรณ์ป้องกันประเทศ (Defense & Security 2022) โดยสรุปสาระสำคัญของการหารือ ดังนี้
รองนายกรัฐมนตรี รักษาราชการแทนนายกรัฐมนตรี กล่าวต้อนรับรัฐมนตรีว่าการกระทรวงกลาโหมมาเลเซีย ในโอกาสเดินทางเยือนประเทศไทย นับเป็นโอกาสอันดีในการพัฒนาความร่วมมือด้านอุตสาหกรรมป้องกันประเทศระหว่างกัน พร้อมยินดีที่มีการแลกเปลี่ยนการเยือนของผู้บังคับบัญชาในทุกระดับ ซึ่งจะส่งผลให้เกิดความร่วมมือที่แน่นแฟ้นและก้าวหน้าในทุกมิติ โดยไทย – มาเลเซียต่างมีความสัมพันธ์อันดีมายาวนาน โดยเฉพาะการจัดทำความตกลงว่าด้วยความร่วมมือชายแดน การแก้ไขปัญหาจังหวัดชายแดนใต้เพื่อพัฒนาความเป็นอยู่ของประชาชน
รัฐมนตรีว่าการกระทรวงกลาโหมฯ เป็นเกียรติที่ได้เข้าเยี่ยมคารวะรองนายกรัฐมนตรีในครั้งนี้ โดยไทยและมาเลเซียต่างเป็นมิตรประเทศที่ดีต่อกันเสมอมา พร้อมขอแสดงความยินดีต่อการจัดงาน Defense & Security 2022 ที่ประสบความสำเร็จเป็นอย่างดี เป็นประโยชน์ต่อทุกฝ่ายในการพัฒนาด้านความมั่นคงของประเทศ อีกทั้งเชื่อมั่นว่า ทั้งสองประเทศจะมีการขยายความร่วมมือในด้านอื่น ๆ เพิ่มเติมในอนาคต โดยมาเลเซียเห็นถึงศักยภาพของไทย เช่น ด้านความเชื่อมโยงระหว่างประชาชน ด้านการพัฒนาเศรษฐกิจในพื้นที่เขต EEC เเละด้านการศึกษา ซึ่งยินดีให้ความร่วมมือและแลกเปลี่ยนประโยชน์ร่วมกันต่อไป
ทั้งสองฝ่ายเห็นพ้องที่จะสานต่อความร่วมมือระหว่างกันผ่านกรอบการประชุมในการแก้ไขปัญหาความมั่นคงชายแดนที่สำคัญทั้ง 3 ระดับ ได้แก่ คณะกรรมการชายแดนทั่วไป (General Border Committee: GBC) คณะกรรมการระดับสูง (High Level Committee: HLC) และคณะกรรมการชายแดนส่วนภูมิภาค (Regional Border Committee: RBC) ซึ่งล่าสุดรองนายกรัฐมนตรีได้หารือร่วมกันจากการประชุม GBC ครั้งที่ 55 เมื่อเดือนพฤษภาคม 2565 ในด้านโครงการส่งเสริมความเชื่อมโยงชายแดน โดยจะพัฒนาเส้นทางคมนาคมให้มีความคืบหน้าอย่างเป็นรูปธรรม รวมทั้งสานต่อโครงการต่าง ๆ อาทิ การก่อสร้างรั้วเดี่ยว การสร้างถนนเชื่อมต่อด่านศุลกากร และการสร้างสะพานข้ามแม่น้ำโก-ลก แห่งใหม่ เพื่อให้ประชาชนสามารถเดินทางไปมาหาสู่กันได้มากขึ้น
นอกจากนี้ สองฝ่ายยินดีที่จะร่วมมือกันเพื่อการพูดคุยเพื่อสันติสุขในจังหวัดชายแดนใต้ด้วยสันติวิธีเพื่อให้เกิดความสงบสุขตามแนวชายแดนและความมั่นคงของประชาชนทั้งสองประเทศ
วันพุธที่ 5 ตุลาคม 2565
อว. ร่วมแสดงพลังปลูกต้นไม้ล้านต้น ล้านความดี เพิ่มพื้นที่ป่า พัฒนาประเทศ
อว. ร่วมแสดงพลังปลูกต้นไม้ล้านต้น ล้านความดี เพิ่มพื้นที่ป่า พัฒนาประเทศ
29 กันยายน 2565ศาสตราจารย์พิเศษ ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยดร.ดนุช ตันเทอดทิตย์เลขานุการ รมว.อว. และ ดร.ลัทธจิตร มีรักษ์ ผู้ช่วย รมว.อว. ร่วมเปิด “โครงการต้นไม้ล้านต้น ล้านความดี” และมอบกล้าต้นไม้ให้กับตัวแทนนักศึกษา อธิการบดี ภาคีเครือข่ายความร่วมมือในพื้นที่จังหวัดลำปางและผู้นำชุมชน พร้อมร่วมปลูกกล้าไม้ ณ ดอยพระบาท จังหวัดลำปาง อีกทั้งนำคณะนักศึกษาทำกิจกรรมสร้างฝายชะลอน้ำ ณ ริมอ่างเก็บน้ำ ศูนย์การเรียนรู้มหาวิทยาลัยราชภัฏลำปาง โดยมีรศ.ดร.กิตติศักดิ์ สมุทธารักษ์อธิการบดีมหาวิทยาลัยราชภัฏลำปาง และผู้บริหารมหาวิทยาลัยราชภัฏลำปางให้การต้อนรับ พร้อมทั้งมีพิธีการลงนามบันทึกข้อตกลงความร่วมมือ (MOU) ว่าด้วยความร่วมมือการดำเนินงานอนุรักษ์ทรัพยากรป่าไม้ ป้องกันหมอกควันและไฟป่า ฟื้นฟูป่าไม้ และพัฒนา Carbon Credit ระหว่างป่าชุมชนและมหาวิทยาลัยราชภัฏลำปาง
โครงการต้นไม้ล้านต้น ล้านความดีเป็นโครงการสำคัญที่มุ่งเน้นการพัฒนาสังคมและสิ่งแวดล้อม รวมทั้งส่งเสริมและปลูกฝังให้นักเรียน นิสิต นักศึกษา ซึ่งจะเป็นกำลังสำคัญของประเทศในอนาคตได้เกิดการเรียนรู้ด้านการอนุรักษ์ทรัพยากรธรรมชาติ ซึ่ง อว. พร้อมให้การสนับสนุนอย่างเต็มที่ในทุกด้าน“โครงการต้นไม้ล้านต้น”เป็นโครงการที่ส่งเสริมให้นักเรียน นักศึกษาผู้กู้ยืมเงินที่อยู่ในสังกัดกระทรวง อว. และ ศธ. เข้าร่วมโครงการเพื่อทำประโยชน์ต่อสังคมและสาธารณชนด้วยการปลูกต้นไม้จำนวนหนึ่งล้านต้น และกำหนดเป็นชั่วโมงจิตสาธารณะจำนวน 2 ชั่วโมง ต่อการปลูกต้นไม้ 1 ต้น ทำให้เกิดการเรียนรู้การดูแลทรัพยากรธรรมชาติและสิ่งแวดล้อมในระหว่างศึกษา จะทำให้เยาวชนมีความรักในธรรมชาติและสิ่งแวดล้อม ด้วยการปลูกต้นไม้เพื่อฟื้นฟูป่าไม้ให้กับประเทศอีกทางหนึ่ง โครงการนี้ได้รับความร่วมมือจากหน่วยงานต่างๆ และจะเริ่มต้นปลูกในมหาวิทยาลัย เพราะว่าพื้นที่ในมหาวิทยาลัยของไทยถือว่าใหญ่และมีพื้นที่มาก
ศาสตราจารย์พิเศษ ดร.เอนกกล่าวว่า ป่าไม้เป็นประโยชน์ต่อทุกคน การปลูกป่าต้องใช้ระยะเวลา ที่สำคัญต้องปลูกฝังความดีในใจของผู้ปลูกด้วย เพื่อทำให้ทรัพยากรธรรมชาติ แหล่งน้ำ พื้นดินมีความสมบูรณ์ รวมถึงภูมิอากาศที่ดียิ่งขึ้น การร่วมกันปลูกต้นไม้ในวันนี้นอกจากจะทำให้ธรรมชาติดีขึ้น ก็ยังถือเป็นการทำการกุศล สาธารณประโยชน์ต่อประชากรโลกอีกด้วย เนื่องจากน้ำที่เราใช้กันอยู่ในประเทศนี้ล้วนมาจากน้ำในป่าภาคเหนือทั้งสิ้น
ด้านรศ.ดร.กิตติศักดิ์กล่าวว่า โครงการต้นไม้ล้านต้น ล้านความดี มีวัตถุประสงค์เพื่อส่งเสริมให้นักเรียน นักศึกษา ที่อยู่ในสังกัด อว. และกระทรวงศึกษาธิการที่เข้าร่วมโครงการต้นไม้ล้านต้น ล้านความดี ได้ร่วมมือกันทำประโยชน์ต่อสังคมและสาธารณะด้วยการร่วมกันปลูกต้นไม้จำนวนหนึ่งล้านต้นในพื้นที่ต่าง ๆ ทั่วประเทศ รวมถึงเป็นการสร้างจิตสำนึกในการอนุรักษ์ป่าไม้ การดูแลทรัพยากรณ์ธรรมชาติและสิ่งแวดล้อมได้อย่างยั่งยืน
วันจันทร์ที่ 5 กันยายน 2565
ดร.เอนก เปิดการจัดงานประชุมวิชาการระดับชาติ Engagement Thailand ครั้งที่ 8 อย่างยิ่งใหญ่ ขยายผลงานวิจัยสู่การใช้งานจริง
ดร.เอนก เปิดการจัดงานประชุมวิชาการระดับชาติ Engagement Thailand ครั้งที่ 8 อย่างยิ่งใหญ่ ขยายผลงานวิจัยสู่การใช้งานจริง
เมื่อวันนี้ 10 สิงหาคม 2565 ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในพิธีเปิดงานประชุมวิชาการระดับชาติ Engagement Thailand ครั้งที่ 8 โดยมีศาตราจารย์ ดร. สุวัจน์ ธัญรส อธิการบดีมหาวิทยาลัย มทร.ศรีวิชัย นายขจรศักดิ์ เจริญโสภา ผู้ว่าราชการจังหวัดตรัง ศาสตราจารย์ ดร.เปี่ยมศักดิ์ เมนะเศวต นายกสภามหาวิทยาลัยเทคโนโลยีราชมงคลศรีวิชัย ศาสตราจารย์ ดร.วิจิตร ศรีสอ้าน นายกสมาคมพันธกิจสัมพันธ์มหาวิทยาลัยกับสังคม และคณะผู้บริหารมหาวิทยาลัยเครือข่ายภาคใต้ ร่วมพิธีเปิดอย่างเป็นทางการ
ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวว่า การจัดงานในครั้งนี้ ถือได้ว่าเป็นความพยายามที่ดีมากในการเผยแพร่ผลงานวิจัยที่เป็นประโยชน์ การส่งเสริม และการสนับสนุนความสนใจในงานวิจัยให้แก่ประชาชนทั่วไป เพื่อให้เกิดการขยายผลสู่การใช้งานจริง ทั้งในทางเศรษฐกิจและสังคม และเป็นการแลกเปลี่ยนความคิดเห็นกับนักวิจัยโดยตรงในการพัฒนางานวิจัยให้ตอบโจทย์ผู้ใช้จริงมากขึ้น
ด้าน ศาตราจารย์ ดร. สุวัจน์ ธัญรส อธิการบดีมหาวิทยาลัย มทร.ศรีวิชัย ได้กล่าวรายงานวัตถุประสงค์การจัดโครงการว่า เป็นการขับเคลื่อนพันธกิจสัมพันธ์มหาวิทยาลัยกับสังคมให้เกิดความเข้มแข็ง ภายใต้การมีส่วนร่วมของภาคีเครือข่ายของมหาวิทยาลัยในประเทศ และมหาวิทยาลัยในต่างประเทศ ได้ศึกษาแนวปฏิบัติที่ดีในการนำภารกิจของมหาวิทยาลัยไปดำเนินงาน ด้าน Engagement และเพื่อสร้างความตระหนักปลูกจิตสำนึกให้กับบุคลากรถึงความสำคัญของการมีส่วนร่วมในการ ขับเคลื่อนนโยบาย Local Engagement ของมหาวิทยาลัย สู่การพัฒนาสังคมอย่างยั่งยืน ภายใต้รูปแบบการจัดประชุม ประกอบด้วย การบรรยายพิเศษ และการเสวนาด้านพันธกิจมหาวิทยาลัยรับใช้สังคม นายขจรศักดิ์ เจริญโสภา ผู้ว่าราชการจังหวัดตรัง กล่าวต้อนรับผู้เข้าร่วมงาน
หลังจากนั้นประธานในพิธีได้มอบโล่ขอบคุณให้กับหน่วยงานที่เข้าร่วมการจัดนิทรรศการ, หน่วยงานเจ้าภาพร่วม และมอบโล่เกียรติคุณผลงานเด่น U2T จากนั้นได้ทำการมอบธงเจ้าภาพการจัดงาน ให้กับศาตราจารย์ ดร.นายแพทย์พงษ์รักษ์ ศรีบัณฑิตมงคล อธิการบดีมหาวิทยาลัยเชียงใหม่ เป็นเจ้าภาพการจัดงาน งานประชุมวิชาการระดับชาติ Engagement Thailand ครั้งที่ 9 ต่อไป
วันจันทร์ที่ 19 กันยายน 2565
อนุมัติ 933 ล้านบาท อุดหนุนเด็กแรกเกิดกว่า 2.3 ล้านคน
วันเสาร์ที่ 17 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลให้ความสำคัญกับการดูแลเด็กไทยในช่วงปฐมวัยอย่างต่อเนื่อง โดยอนุมัติงบกลางประจำปี
2565 สำหรับโครงการเงินอุดหนุนเพื่อการเลี้ยงดูเด็กแรกเกิด จำนวน 933 ล้านบาท
เพื่อจ่ายเป็นเงินอุดหนุนให้แก่กลุ่มเป้าหมายที่ได้รับสิทธิเพิ่มเติมจากที่ประมาณการไว้ในเดือน ก.ย.2565
จำนวน 2,354,558 คน โดยเด็กแรกเกิดในครัวเรือนที่สมาชิกมีรายได้เฉลี่ยไม่เกิน 100,000 บาท/คน/ปี
จะได้รับเงินอุดหนุนในอัตราคนละ 600 บาท/เดือน ตั้งแต่แรกเกิดจนถึงอายุ 6 ปี
ซึ่งเป็นช่วงวัยสำคัญในการส่งเสริมพัฒนาการ เพื่อเป็นการแบ่งเบาภาระค่าใช้จ่ายของครอบครัว
ให้เด็กแรกเกิดได้รับการเลี้ยงดูอย่างมีคุณภาพ มีพัฒนาการเหมาะสมตามวัย
ตลอดจนเป็นประชากรที่มีคุณภาพของประเทศในอนาคต
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 5 กันยายน 2565
เริ่มพรุ่งนี้ โดยสารรถยนต์ต้องคาดเข็มขัดนิรภัยทุกที่นั่ง ฝ่าฝืนปรับ 2,000 บาท
วันอาทิตย์ที่ 4 กันยายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยสวัสดิภาพประชาชนในการเดินทาง โดยบังคับใช้ พ.ร.บ.จราจรทางบก (ฉบับที่13)
พ.ศ.2565
กำหนดให้ผู้ขับขี่รถยนต์และผู้โดยสารทุกที่นั่งต้องรัดร่างกายด้วยเข็มขัดนิรภัยไว้กับที่นั่งตลอดเวลาขณะโดยสา
รรถยนต์ กรณีผู้โดยสารเป็นเด็กอายุไม่เกิน 6 ปี ต้องจัดให้นั่งในที่นั่งนิรภัย หรือ ที่นั่งพิเศษสำหรับเด็ก
หรือมีวิธีการป้องกันอันตรายในกรณีเกิดอุบัติเหตุตามประกาศสำนักงานตำรวจแห่งชาติ ทั้งนี้
ไม่บังคับใช้กับผู้อยู่ในรถสามล้อ รถบดถนน รถแทรกเตอร์ รถใช้งานเกษตรกรรม
และรถยนต์อื่นที่ไม่ต้องติดตั้งเข็มขัดนิรภัย สำหรับรถนั่งสองแถว รถกระบะ และรถกึ่งกระบะ
บังคับเฉพาะผู้โดยสารที่นั่งในแถวตอนหน้า ผู้ฝ่าฝืนหรือไม่ปฏิบัติตาม ต้องระวางโทษปรับไม่เกิน 2,000 บาท
โดยมีผลตั้งแต่วันพรุ่งนี้(5ก.ย.65) เป็นต้นไป
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 14 กันยายน 2565
รัฐบาลเชิญร่วมงาน “คมนาคมรวมเป็นหนึ่ง เพื่อการเดินทางฯ” 15-16 ก.ย. ห้ามพลาด จำหน่ายตั๋วเครื่องบิน บัตรท่องเที่ยวราคาพิเศษ ต่ออายุใบขับขี่ และอื่นๆอีกมากมาย
รัฐบาลเชิญร่วมงาน “คมนาคมรวมเป็นหนึ่ง เพื่อการเดินทางฯ” 15-16 ก.ย. ห้ามพลาด จำหน่ายตั๋วเครื่องบิน บัตรท่องเที่ยวราคาพิเศษ ต่ออายุใบขับขี่ และอื่นๆอีกมากมาย
เมื่อวันที่ 14 ก.ย.65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า รัฐบาลขอเชิญประชาชน ร่วมงาน “Transport United for Happy Journey : คมนาคมรวมเป็นหนึ่ง เพื่อการเดินทางแห่งความสุข” จัดโดยกระทรวงคมนาคม ระหว่างวันที่ 15 - 16 ก.ย. 2565 ณ สถานีกลางบางซื่อ โดยนายศักดิ์สยาม ชิดชอบ รมว.คมนาคม จะเป็นประธานพร้อมกล่าวปาฐกถาในการเปิดงาน ในวันที่ 15 ก.ย. 65 เวลา 10.00 น.
สำหรับงานนี้ จัดขึ้นเพื่อประชาสัมพันธ์ภารกิจ โครงการ แผนงานและผลการดำเนินงานของหน่วยงานในสังกัดกระทรวงคมนาคม พร้อมแสดงนิทรรศการและการเสวนาแลกเปลี่ยนความรู้ด้านการคมนาคม การพัฒนาโครงสร้างพื้นฐาน ส่งเสริมการท่องเที่ยวโดยวิทยากรผู้ทรงคุณวุฒิ ไม่ว่าจะเป็น นายชยธรรม์ พรหมศร ปลัดกระทรวงคมนาคม น.ส.ฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย , น.ส.จรีพร จารุกรสกุล ประธานกรรมการ บริษัท ดับบลิวเอชเอ คอร์ปอเรชั่น จำกัด (มหาชน) , นายทิพย์ ดาลาล ประธานเจ้าหน้าที่บริหาร บริษัท ทริพเพิล ไอ โลจิสติกส์ จำกัด (มหาชน)
น.ส.ไตรศุลี กล่าวว่า ภายในงานยังมีการออกบูธเพื่อให้บริการของหน่วยงานต่างๆ ของกระทรวงคมนาคม และหน่วยงานด้านการท่องเที่ยว อาทิ บริการจำหน่ายตั๋วเครื่องบินและบัตรท่องเที่ยวราคาพิเศษ เพื่อส่งเสริมการเดินทางท่องเที่ยวกระตุ้นเศรษฐกิจ การจำหน่ายบัตรผ่านทางอัตโนมัติ (M-Pass, Easy Pass และ Toll Way) เพื่อเพิ่มความสะดวกในการเดินทางของประชาชน
นอกจากนี้ กรมการขนส่งทางบก จะให้บริการด้านใบอนุญาตขับรถต่าง ๆ เช่น เปลี่ยนใบอนุญาตขับรถจากรูปแบบกระดาษเป็นรูปแบบบัตรพลาสติกที่มี QR Code , การออกใบแทนใบอนุญาตขับรถเดิมที่ชำรุด สูญหาย หรือลบเลือน , การต่ออายุใบอนุญาตขับรถส่วนบุคคล กรณีสิ้นอายุไม่เกิน 1 ปี ที่ผ่านการอบรมออนไลน์เรียบร้อยแล้ว , การขอรับใบอนุญาตขับรถส่วนบุคคล (เปลี่ยนจากชนิดชั่วคราว 2 ปี เป็นส่วนบุคคล 5 ปี) และการขอรับใบอนุญาตขับรถส่วนบุคคลใหม่ หลังได้รับหนังสือรับรองผ่านหลักสูตรการอบรมและทดสอบจากโรงเรียนสอนขับรถแล้ว เป็นต้น
วันพฤหัสบดีที่ 20 ตุลาคม 2565
วธ.เตรียมจัดพิธีถวายผ้าพระกฐินพระราชทาน 29 ตุลาคม 2565 ณ วัดยานนาวา กรุงเทพฯ สืบทอดประเพณีสำคัญทางพระพุทธศาสนา พร้อมจัดทำหนังสือศึกษาประวัติวัด ส่งเสริมแหล่งท่องเที่ยว
วธ.เตรียมจัดพิธีถวายผ้าพระกฐินพระราชทาน 29 ตุลาคม 2565 ณ วัดยานนาวา กรุงเทพฯ สืบทอดประเพณีสำคัญทางพระพุทธศาสนา พร้อมจัดทำหนังสือศึกษาประวัติวัด ส่งเสริมแหล่งท่องเที่ยว สร้างรายได้แก่ชุมชนอย่างยั่งยืน
วธ.เตรียมจัดพิธีถวายผ้าพระกฐินพระราชทาน 29 ตุลาคม 2565 ณ วัดยานนาวา กรุงเทพฯ สืบทอดประเพณีสำคัญทางพระพุทธศาสนา พร้อมจัดทำหนังสือศึกษาประวัติวัด ส่งเสริมแหล่งท่องเที่ยว สร้างรายได้แก่ชุมชนอย่างยั่งยืน
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า การทอดกฐิน เป็นประเพณีสำคัญทางศาสนาที่พุทธศาสนิกชนถือปฏิบัติและสืบทอดมายาวนาน ช่วงเวลาในการทอดกฐินกำหนดระยะเวลา 1 เดือน หลังวันออกพรรษา ระหว่างวันแรม 1 ค่ำ เดือน 11 ถึงวันขึ้น 15 ค่ำ เดือน 12 ของทุกปี ถือเป็นการทำนุบำรุงสืบทอดพระพุทธศาสนา และบำเพ็ญกุศลอันยิ่งใหญ่ ก่อให้เกิดอานิสงส์ทั้งพระสงฆ์และฆราวาส สำหรับกระทรวงวัฒนธรรม (วธ.) ในช่วงกฐินกาล พุทธศักราช 2565 พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้ วธ. ตามที่ขอพระราชทาน เพื่อน้อมนำไปถวายพระสงฆ์จำพรรษา ณ วัดยานนาวา แขวงยานนาวา เขตสาทร กรุงเทพมหานคร ในวันที่ 29 ตุลาคม 2565 นับเป็นพระมหากรุณาธิคุณอย่างหาที่สุดมิได้ โอกาสนี้ วธ. ได้จัดพิมพ์หนังสือ “ปกิณกวัฒนธรรม วัดยานนาวา และแหล่งเรียนรู้ทางศิลปวัฒนธรรมบริเวณใกล้เคียง” เพื่อเผยแพร่ประวัติวัด สถานที่สำคัญและชุมชนบริเวณพื้นที่ใกล้เคียง เป็นแหล่งเรียนรู้และแหล่งท่องเที่ยวทางวัฒนธรรมที่สำคัญของกรุงเทพมหานคร แก่นักเรียน นักศึกษา ประชาชน ผู้สนใจด้านประวัติศาสตร์และศิลปวัฒนธรรม ตลอดจนสามารถนำไปต่อยอดความรู้ให้กว้างขวางต่อไป
รัฐมนตรีว่าการกระทรวงวัฒนธรรม กล่าวอีกว่า หนังสือ “ปกิณกวัฒนธรรม วัดยานนาวา และแหล่งเรียนรู้ทางศิลปวัฒนธรรมบริเวณใกล้เคียง” ได้บอกเล่าเรื่องราวความเป็นมาของ วัดยานนาวา เป็นวัดที่สร้างขึ้นในสมัยอยุธยา มีชื่อแรกว่า “วัดคอกควาย” ต่อมาในสมัยรัชกาลที่ 3 พระราชทานนามวัดใหม่ว่า “วัดยานนาวา” และใช้เรียกมาจนถึงปัจจุบัน มีความหมายว่า “วัดอันมีพาหนะดุจสำเภาในการที่จะนำพาเวไนยสัตว์ให้ข้ามพ้นโอฆะสงสาร” ได้รับการสถาปนาเป็นพระอารามหลวง ในสมัยธนบุรี และสืบเนื่องมาจนสมัยรัตนโกสินทร์ ภายในพระอุโบสถประดิษฐานพระประธาน 4 องค์ เป็นพระพุทธรูปปางสมาธิและพระพุทธรูปปางมารวิชัย รวมทั้งมีภาพจิตรกรรมบนบานประตูด้วยลวดลายที่สวยงาม พระมหากษัตริย์แห่งพระบรมราชวงศ์จักรีทุกพระองค์และพระบรมวงศานุวงศ์ มีพระราชศรัทธาทำนุบำรุงอาราม และทรงบำเพ็ญพระราชกุศล
รมว.วธ. กล่าวด้วยว่า นอกจากนี้ วัดยานนาวา ยังมีแหล่งเรียนรู้และแหล่งท่องเที่ยวทางวัฒนธรรมบริเวณ ที่มีความสำคัญและน่าสนใจ สะท้อนวิถีชีวิต ประวัติศาสตร์ สังคม เศรษฐกิจ การค้า ตลอดจนความสัมพันธ์กับต่างประเทศ ได้แก่ ถนนเจริญกรุง , สะพานสมเด็จพระเจ้าตากสินมหาราช , อาสนวิหารอัสสัมชัญ , โรงแรมแมนดาริน โอเรียนเต็ล , ศุลกสถาน , อาคารไปรษณีย์กลางบางรัก , บ้านเลขที่ 1 เจริญกรุง , บริษัท อู่กรุงเทพ จำกัด (บางกอกด๊อก) , องค์การสะพานปลา , เอเชียทีค เดอะ ริเวอร์ ฟรอนท์ , หอการค้าไทย – จีน , สวนสุขภาพสมาคมแต้จิ๋ว (สุสานวัดดอน) , บ้านหลวงสาทรราชายุกต์ (บ้านสาทร) , ห้องสมุดเนียลสัน เฮย์ส เป็นต้น ถือเป็นการสนับสนุนนโยบายวธ. “เปลี่ยนฉากทัศน์วัฒนธรรม สู่ก้าวที่มั่นคงและยั่งยืน” ขับเคลื่อนสังคมและเศรษฐกิจด้วยวัฒนธรรม เกิดรายได้ให้แก่ประชาชนและชุมชนอย่างยั่งยืน เสริมสร้างเศรษฐกิจฐานรากของชุมชนต่อไป
วันศุกร์ที่ 7 ตุลาคม 2565
AOT ร่วมประชุม ACI Asia - Pacific Regional Aviation Security Committee ส่งเสริมมาตรฐาน ความปลอดภัยของท่าอากาศยานภูมิภาคเอเชียแปซิฟิก
...
AOT ร่วมประชุม ACI Asia - Pacific Regional Aviation Security Committee ส่งเสริมมาตรฐานความปลอดภัยของท่าอากาศยานภูมิภาคเอเชียแปซิฟิก
นางสาวทิพย์ธิดา กสิวัตร ผู้อำนวยการส่วนมาตรฐานการรักษาความปลอดภัย ฝ่ายมาตรฐานและควบคุมคุณภาพการรักษาความปลอดภัยกิจการการบิน บริษัท ท่าอากาศยานไทย จำกัด (มหาชน) หรือ AOT กระทรวงคมนาคม ในฐานะกรรมการการรักษาความปลอดภัยการบินระดับภูมิภาคเอเชียแปซิฟิก พร้อมด้วย นางสาวชุลีกร ไวยพาลี ผู้อำนวยการส่วนควบคุมคุณภาพการรักษาความปลอดภัยท่าอากาศยาน ฝ่ายมาตรฐานท่าอากาศยานและอาชีวอนามัย ท่าอากาศยานสุวรรณภูมิ เข้าร่วมการประชุม ACI Asia - Pacific Regional Aviation Security Committee ครั้งที่ 29 ณ โรงแรม InterContinental Dubai - Festival City เมืองดูไบ สหรัฐอาหรับเอมิเรตส์ เมื่อวันที่ 4 - 6 ตุลาคม 2565 ในการนี้ ที่ประชุมฯ ได้แลกเปลี่ยนข้อคิดเห็นและติดตามความคืบหน้าการดำเนินงาน รวมถึงพิจารณาประเด็นเร่งด่วนเกี่ยวกับการดำเนินงานในด้านต่างๆ ของธุรกิจการบินของท่าอากาศยานในภูมิภาคเอเชียแปซิฟิกเพื่อหาข้อสรุปและแนวทางปฏิบัติที่เป็นมาตรฐานด้านการรักษาความปลอดภัยเดียวกันทั่วทั้งภูมิภาค
ทั้งนี้ ที่ประชุมฯ ยังได้หารือถึงแนวทางการดำเนินงานของท่าอากาศยาน อาทิ สถานการณ์การบินพลเรือนที่มีอากาศยานไร้คนขับ (Drone) เพิ่มมากขึ้นเรื่อยๆ (Drone-related Disruptions to Civil Aviation)การขาดแคลนกำลังคน (Manpower Shortage) จากการแพร่ระบาดของโรค COVID-19 รวมถึงนวัตกรรมการคัดกรองผู้โดยสารในรูปแบบดิจิทัลเพื่อความปลอดภัยทางด้านการบิน (Innovation in Screening Technology)
วันศุกร์ที่ 14 ตุลาคม 2565
“อนุทิน” เปิดอาคารผู้ป่วยนอก รพ.ควนขนุน เพิ่มการเข้าถึงการตรวจรักษาด้วยแพทย์เฉพาะทาง
รองนายกรัฐมนตรีและรัฐมนตรีว่าการกระทรวงสาธารณสุข  เปิดอาคารผู้ป่วยนอก โรงพยาบาลควนขนุน ขยายพื้นที่บริการตรวจรักษาด้วยแพทย์เฉพาะทางหลากหลายสาขา ลดความแออัด ลดการส่งต่อผู้ป่วย และลดค่าใช้จ่ายในการเดินทาง
รองนายกรัฐมนตรีและรัฐมนตรีว่าการกระทรวงสาธารณสุข เปิดอาคารผู้ป่วยนอก โรงพยาบาลควนขนุน ขยายพื้นที่บริการตรวจรักษาด้วยแพทย์เฉพาะทางหลากหลายสาขา ลดความแออัด ลดการส่งต่อผู้ป่วย และลดค่าใช้จ่ายในการเดินทาง พร้อมรองรับจำนวนผู้รับบริการที่อาจเพิ่มขึ้นในอนาคต
วันนี้ (14 ตุลาคม 2565) ที่ โรงพยาบาลควนขนุน อำเภอควนขนุน จังหวัดพัทลุง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์โอภาส การย์กวินพงศ์ ปลัดกระทรวงสาธารณสุข นพ.พงศ์เกษม ไข่มุกด์ รักษาราชการแทนรองปลัดกระทรวงสาธารณสุข และคณะผู้บริหาร เปิดอาคารผู้ป่วยนอก โรงพยาบาลควนขนุน โดยมี นายฉัตรชัย อุสาหะ รองผู้ว่าราชการจังหวัดพัทลุง รักษาราชการแทนผู้ว่าราชการจังหวัดพัทลุง นายแพทย์ธนิศ เสริมแก้ว สาธารณสุขนิเทศก์ เขตสุขภาพที่ 12 นายแพทย์ดุษฎี คงตระกูลทรัพย์ นายแพทย์สาธารณสุขจังหวัดพัทลุง นายแพทย์โมทน์ ฝอยทอง ผู้อำนวยการโรงพยาบาลควนขนุน คณะแพทย์ พยาบาล และเจ้าหน้าที่ เข้าร่วมพิธีโดยโรงพยาบาลควนขนุน เป็นโรงพยาบาลชุมชนแม่ข่าย ขนาด 90 เตียง ดูแลประชาชนในเขตอำเภอควนขนุนอำเภอป่าพะยอม และอำเภอศรีบรรพต จำนวนประชากรโดยรวมประมาณ 150,000 คน สามารถให้บริการทั้งการตรวจรักษาโรคทั่วไปและบริการตรวจรักษาโรคเฉพาะทาง โดยมีแพทย์เฉพาะทางหลากหลายสาขา ได้แก่ อายุรแพทย์ทั่วไป อายุรแพทย์ด้านหัวใจ แพทย์หู คอ จมูก กุมารแพทย์และกุมารแพทย์ด้านพัฒนาการเด็ก ศัลยแพทย์ วิสัญญีแพทย์ แพทย์เวชปฏิบัติครอบครัว และสูตินรีแพทย์ และกำลังจะมีแพทย์เฉพาะทางที่จะมาปฏิบัติงานเพิ่มในปี พ.ศ. 2566 ได้แก่ แพทย์เวชศาสตร์ฟื้นฟู และแพทย์ศัลยกรรมกระดูก
สำหรับอาคารผู้ป่วยนอก 3 ชั้น ได้รับจัดสรรงบประมาณก่อสร้างจำนวน 67.7 ล้านบาท จากกระทรวงสาธารณสุข แล้วเสร็จพร้อมให้บริการตั้งแต่ 1 สิงหาคม 2565 ด้วยระบบsmart OPD นอกจากลดความแออัดในการรับบริการแล้ว ยังช่วยให้ผู้รับบริการเข้าถึงการตรวจรักษาด้วยแพทย์เฉพาะทางได้สะดวก รวดเร็ว ลดค่าใช้จ่ายในการเดินทาง ลดการส่งต่อผู้ป่วย และพร้อมรองรับจำนวนผู้รับบริการที่อาจเพิ่มขึ้นในอนาคต
******************************************** 14 ตุลาคม 2565
วันพฤหัสบดีที่ 20 ตุลาคม 2565
กษ. เร่งสำรวจความเสียหาย “ด้านประมง” จากสถานการณ์น้ำท่วม เตรียมแผนเยียวยาเกษตรกรผู้เพาะเลี้ยงสัตว์น้ำ
.....
จากสถานการณ์น้ำท่วมในหลายพื้นที่ ส่งผลกระทบต่อผู้ทำอาชีพเพาะเลี้ยงสัตว์น้ำ ก.เกษตรฯ ได้สั่งการให้กรมประมงเร่งสำรวจความเสียหาย พร้อมบรรเทาความเดือดร้อนในเบื้องต้น ตลอดจนส่งเจ้าหน้าที่เข้าไปในพื้นที่เพื่อรับฟังปัญหาโดยตรง
.
โดยเจ้าหน้าที่ที่เกี่ยวข้อง จะเร่งดำเนินการสำรวจอย่างต่อเนื่องจนกว่าสถานการณ์จะคลี่คลาย และจะดำเนินการให้ความช่วยเหลือตามระเบียบของ ก.คลังต่อไป
.
สำหรับอัตราให้ความช่วยเหลือ ประกอบด้วย
• กุ้งก้ามกราม กุ้งทะเล หรือหอยทะเล ไร่ละ 11,780 บาท ไม่เกินรายละ 5 ไร่
• ปลาหรือสัตว์น้ำอื่นนอกจากข้อ 1 ที่เลี้ยงในบ่อดิน นาข้าว หรือร่องสวน (คิดเฉพาะพื้นที่เลี้ยง) ไร่ละ 4,682 บาท ไม่เกินรายละ 5 ไร่
• สัตว์น้ำตามข้อ 1 และ 2 ที่เลี้ยงในกระชัง บ่อซีเมนต์ หรือที่เลี้ยงในลักษณะอื่นที่คล้ายคลึงกัน ตารางเมตรละ 368 บาท ไม่เกินรายละ 80 ตารางเมตร
.
ทั้งนี้ หากคิดคำนวณพื้นที่เลี้ยงแล้ว ผู้เพาะเลี้ยงสัตว์น้ำที่ประสบภัยพิบัติรายใดจะได้รับการช่วยเหลือเป็นเงินต่ำกว่า 368 บาท ให้ช่วยเหลือในอัตรารายละ 368 บาท
.
เกษตรกรสามารถสอบถามเพิ่มเติมได้ที่ กองโครงการอันเนื่องมาจากพระราชดำริและกิจกรรมพิเศษ กลุ่มช่วยเหลือเกษตรกรและชาวประมง กรมประมง โทร. 0 2558 0218 และ 0 2561 4740
.
Cr. กระทรวงเกษตรและสหกรณ์
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 5 กันยายน 2565
Govt strives to promote global food security under “Thai Kitchen to the World” policy
Govt strives to promote global food security under “Thai Kitchen to the World” policy
September 4, 2022, Deputy Secretary-General to the Prime Minister and Acting Government Spokesperson Anucha Burapachaisri revealed Thailand’s success in hosting the 7th APEC Food Security Ministerial Meeting on August 26, 2022 in Hua Hin, Prachuab Kirikhan, where the issue of food security was highlighted, as well as Thailand’s commitment to promote food security in the Asia-Pacific through its “Thai Kitchen to the World” policy.
Thailand and other 21 APEC economies have adopted APEC Food Security Declaration, which demonstrates intent and political commitment of APEC economies to promote food security in the region. Under the Declaration, 4 key policies will be pushed forward, namely, 1) food safety, 2) international trade, 3) environmental-friendly production, and 4) promotion of public and private sector cooperation.
Ministry of Agriculture and Cooperatives also proceeds according to the Food Security Roadmap Towards 2030 through implementation of the 3S policy (Safety, Security, and Sustainability) which covers promotion of food security and standardized and nutritious food, BCG model-driven agro-technology and innovation, and Big Data.
According to the Government Spokesperson, the Thai Government is well aware of various problems that may lead to global food security crisis. It, therefore, strives to produce safe and quality food, export food and agro products, and implement the “Thai Kitchen to the World” policy to promote APEC and global food security.
วันอังคารที่ 11 ตุลาคม 2565
รัฐบาลเร่งเพิ่มประสิทธิภาพการดำเนินการเรื่องร้องทุกข์ของสำนักงานปลัดสำนักนายกรัฐมนตรี สายด่วน 1111 ให้รวดเร็ว ตรวจสอบติดตามได้  มีกรอบเวลาแก้ไขชัดเจน
รัฐบาลเร่งเพิ่มประสิทธิภาพการดำเนินการเรื่องร้องทุกข์ของสำนักงานปลัดสำนักนายกรัฐมนตรี สายด่วน 1111 ให้รวดเร็ว ตรวจสอบติดตามได้  มีกรอบเวลาแก้ไขชัดเจน
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เมื่อวันที่ 11 ตุลาคม 2565 รับทราบและเห็นชอบการเพิ่มประสิทธิภาพการดำเนินการเรื่องร้องทุกข์ของสำนักงานปลัดสำนักนายกรัฐมนตรี กับหน่วยงานเครือข่าย (สปน.) ดังนี้
1.พัฒนาเพิ่มประสิทธิภาพระบบการจัดการเรื่องราวร้องทุกข์
​1.1 ด้านเทคโนโลยีดิจิทัล พัฒนาแพลตฟอร์มของระบบการจัดการเรื่องราวร้องทุกข์ เช่น ระบบติดตามผลเรื่องร้องทุกข์ เพื่อให้ประชาชนสามารถติดตามผลความคืบหน้า ได้ด้วยตนเองได้ทุกที่ทุกเวลา และระบบการประเมินติดตามผลความพึงพอใจ โดยประชาชนสามารถประเมินให้กับหน่วยงานได้ทันที
1.2 ด้านกระบวนการและฐานข้อมูลขับเคลื่อนการจัดตั้งศูนย์รับเรื่องร้องเรียน แบบเบ็ดเสร็จ โดยบูรณาการเชื่อมโยงฐานข้อมูลเรื่องร้องทุกข์ของหน่วยงานราชการ กับระบบการจัดการเรื่องราวร้องทุกข์ของศูนย์รับเรื่องราวร้องทุกข์ของรัฐบาล 1111
2. ด้านกลไกและวิธีการจัดการเรื่องร้องทุกข์เช่น
2.1 จัดให้มีช่องทางการรับเรื่องร้องทุกข์เช่น จุดบริการประชาชน1111 ตู้ ป.ณ.1111 สายด่วนของรัฐบาล 1111 เว็บไซต์ www.1111.go.th และ โมบายแอปพลิเคชัน PSC 1111
2.2 บูรณาการความร่วมมือในการดำเนินการในระดับกระทรวง/กรม จังหวัด รัฐวิสาหกิจ และหน่วยงานอิสระ 330 หน่วยงาน
2.3 ปรับเปลี่ยนแนวทางการประสานงานเรื่องร้องทุกข์กับสำนักงานตำรวจแห่งชาติ (ตช.)โดยส่งเรื่องร้องทุกข์ที่อยู่ในหน้าที่และอำนาจของ ตช.ให้สำนักงานจเรตำรวจพิจารณาดำเนินการโดยส่งเรื่องต่อให้กองบัญชาการ/ตำรวจภูธรภาคดำเนินการและติดตาม เรืองร้องทุกข์เพื่อรายงานผลให้ทราบ ซึ่งปัจจุบันอยู่ระหว่างการพัฒนา “ระบบบริหารจัดการเรื่องร้องเรียนของ สนง. จเรตำรวจออนไลน์” โดย สปน. ได้ประชุมหารือร่วมกันเพื่อหาแนวทางการประสานงานเรื่องร้องทุกข์ร่วมกัน และเสนอ นายกรัฐมนตรีเห็นชอบตามแนวทางดังกล่าว
2.4 กำหนดระยะเวลาแล้วเสร็จของงาน โดยหากมีกฎหมาย ระเบียบกำหนดไว้ เป็นการเฉพาะให้หน่วยงานพิจารณาการดำเนินการให้เป็นไปตามกฎหมายเป็นล าดับแรก ซึ่งปัจจุบันมีหน่วยงานที่แจ้งข้อมูลระยะเวลาแล้วเสร็จ 18หน่วยงาน ได้แก่ (1) กรณีเรื่องร้องเรียนทั่วไป กาหนดระยะเวลาแล้วเสร็จในเบื้องต้น 15วันทำการ (2) กรณีเรื่องร้องเรียนที่มีความยุ่งยากซับซ้อน ยังไม่สามารถกำหนดระยะเวลาได้ชัดเจน และ (3) กรณีการกหนดระยะเวลาเป็นภาพรวม เช่น 30 วันทำการ เป็นต้น
พร้อมกันนี้ยังมอบหมายให้ส่วนราชการที่เกี่ยวข้องดำเนินการพัฒนาปรับปรุงการให้บริการ/ การปฏิบัติงานเรื่องร้องทุกข์ดังนี้ 1. ขอความร่วมมือให้หน่วยงานที่เกี่ยวข้องกำหนดกรอบระยะเวลาแล้วเสร็จ ในการแก้ไขปัญหาเรื่องร้องทุกข์ เพื่อให้ประชาชนทราบถึงระยะเวลา ในการดำเนินการแก้ไขปัญหา ซึ่งจะช่วยให้ลดเวลารอคอยและลดการติดตามเรื่อง กับผู้ปฏิบัติงาน 2. ผลักดันให้เกิดการขยายผลและเชื่อมโยงเครือข่ายด้านการจัดการเรื่องร้องทุกข์ ไปยังระดับภูมิภาคและท้องถิ่น เพื่อให้ปัญหาความเดือดร้อนของประชาชนได้รับการดูแลแก้ไขอย่างครอบคลุมและเป็นธรรม น.ส. ทิพานัน กล่าว